stanford-oval/wikipedia huggingface dataset:
เกริกพล มัสยวาณิช
ผลงานเพลง > สตูดิโออัลบั้ม > อัลบั้ม "Two side two story" (14 พฤศจิกายน พ.ศ. 2540)

หมายเหตุ: อัลบั้มเพลงประกอบละคร ดวงไฟในพายุ และละคร ทายาทคุณหญิง (ออกอัลบั้มคู่กับ อ้อม-สุนิสา สุขบุญสังข์)
อยากให้รู้ (ฟลุค เกริกพล)
ไม่มีใครรักฉันเลย (ฟลุค เกริกพล)
ไม่ดีพอ (ฟลุค เกริกพล)
ยังไงก็โดน (ฟลุค เกริกพล)
เพราะเธอ (ฟลุค เกริกพล)
กินไม่ได้ (อ้อม สุนิสา)
เหมือนคนไม่มีหัวใจ (อ้อม สุนิสา)
อย่ารู้เลย (อ้อม สุนิสา)
รักเธอที่หัวใจ (อ้อม สุนิสา)
อย่ายอมแพ้ (ฟลุค เกริกพล , อ้อม สุนิสา)
ผลงานเพลง > อัลบั้มรวมเพลง

เพลงประกอบละคร มงกุฎดอกสัม (18 กรกฎาคม พ.ศ. 2539)
Grammy Best Of The Year 1996 (ธันวาคม พ.ศ. 2539)
Grammy Karaoke Hot Vote Vol.27-28 (พ.ศ. 2539)
รวมมิวสิกวีดีโอ คาราโอเกะ เพลงละคร (พ.ศ. 2540)
รวมฮิต เพลงละคร (4 เมษายน พ.ศ. 2540)
Yes Vol.2 (23 เมษายน พ.ศ. 2541)
แชมป์ เพลงละคร (30 พฤศจิกายน พ.ศ. 2541)
รวมเพลงฮิต หลากสไตล์หลายอารมณ์ (พ.ศ. 2542)
E'Xact Acoustic (6 กรกฎาคม พ.ศ. 2543)
100 Best Original Soundtracks Vol.2 (9 กรกฏาคม พ.ศ. 2545)
100 Best Original Soundtracks Vol.4 (9 กรกฏาคม พ.ศ. 2545)
รวมเพลงประกอบละคร รักในรอยแค้น (22 พฤศจิกายน พ.ศ. 2545)
Music Box Vol.24 (2 มีนาคม พ.ศ. 2547)
25 Years Grammy Songs Hit Soundtrack (12 ธันวาคม พ.ศ. 2551)
His Songs นาวิน-เจสัน-เต๊ะ-ฟลุ๊ค (9 กุมภาพันธ์ พ.ศ. 2555)
You & Me (กุมภาพันธ์ พ.ศ. 2555)
Love Gallery (พฤศจิกายน พ.ศ. 2556)
His Love (20 กรกฎาคม พ.ศ. 2558)
Time Of Love (26 มกราคม พ.ศ. 2559)
80's  STAR ดาราจับไมค์ (9 มีนาคม พ.ศ. 2560)
Super Teen Super Hits (พ.ศ. 2560)
ผลงานเพลง > เพลงประกอบละคร/ภาพยนตร์

เพลง "ยังรักกันอยู่ใช่ไหม" ประกอบละครเรื่อง ลัดฟ้ามาหารัก (พ.ศ. 2538)
เพลง "เพลงของเธอ (ลา..ลา)" ประกอบละครเรื่อง ทอฝันกับมาวิน (พ.ศ. 2539)
เพลง "ทอฝัน" ประกอบละครเรื่อง ทอฝันกับมาวิน (พ.ศ. 2539)
เพลง "รักเธอเหลือเกิน" ประกอบละครเรื่อง ทอฝันกับมาวิน (พ.ศ. 2539)
เพลง "ใครบางคน" ประกอบละครเรื่อง ทอฝันกับมาวิน (พ.ศ. 2539)
เพลง "อยากให้รู้" ประกอบละครเรื่อง ดวงไฟในพายุ (พ.ศ. 2540)
เพลง "ไม่มีใครรักฉันเลย" ประกอบละครเรื่อง ดวงไฟในพายุ (พ.ศ. 2540)
เพลง "ไม่ดีพอ" ประกอบละครเรื่อง ดวงไฟในพายุ (พ.ศ. 2540)
เพลง "ยังไงก็โดน" ประกอบละครเรื่อง ดวงไฟในพายุ (พ.ศ. 2540)
เพลง "เพราะเธอ" ประกอบละครเรื่อง ดวงไฟในพายุ (พ.ศ. 2540)
เพลง "กล่อม" ประกอบละครเวทีเรื่อง วิมานเมือง (พ.ศ. 2540)
เพลง "คือเธอ" ร้องคู่กับ พิมพ์ลักษณ์ กมลเพชร ประกอบละครเวทีเรื่อง วิมานเมือง (พ.ศ. 2540)
เพลง "จากนี้ชั่วนิรันดร์" ประกอบภาพยนตร์เรื่อง กำแพง (พ.ศ. 2542)
เพลง "คนที่รักเธอ" ประกอบภาพยนตร์เรื่อง กำแพง (พ.ศ. 2542)
ผลงานการแสดง > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
|  พ.ศ. 2542 | กำแพง | กันต์พนธ์ (กันต์) | คู่กับ เก็จมณี วรรธนะสิน |
ผลงานการแสดง > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2538 | ลัดฟ้ามาหารัก | พัดโบก | ช่อง 5 |
| 2539 | ทอฝันกับมาวิน | มาวิน วัฒนศิริ | ช่อง 5 |
| 2540 | ดวงไฟในวายุ | นที | ช่อง 5 |
| 2542 | โดดเดี่ยวไม่เดียวดาย | บูรพา | ช่อง 5 |
| 2544 | ลูกทาส | แก้ว | ช่อง 5 |
| 2546 | สี่แผ่นดิน | อ๊อด ประพจน์ | ช่อง 9 |
| 2550 | นารีสโมสร ปี 1 | กลาง | ช่อง 5 |
| 2551 | นารีสโมสร ปี 2 | กลาง | ช่อง 5 |
| 2552 | ระเบิดเถิดเทิง ตอน ฟลุ๊คจริง ๆ | รับเชิญ | ช่อง 5 |
| 2559 | เพลิงนรี | เจ้าชายคามิล | ช่อง 3 |
| 2560 | ทรายย้อมสี | บูรณะ | ช่อง 8 |
| 2561 | สายรักสายสวาท | หม่อมราชวงศ์ยิ่งศักดิ์ วรากร | ช่องวัน 31 |
| 2561 | คุณย่าดอตคอม | เธียร | ทรูโฟร์ยู |
| 2562 | THE HUSBANDS : สามีสีทอง | ยล | อมรินทร์ทีวี |
| 2563 | ไปให้ถึงดวงดาว | ศิวทัศน์ | ช่องวัน 31 |
| 2563 | ไฟสิ้นเชื้อ | ธาร | จีเอ็มเอ็ม 25 |
| 2567 | รอยรักรอยบาป | พระยาวิสุทธิ์ | ช่อง 7 HD |
ผลงานการแสดง > ละครเวที

วิมานเมือง (2540)
ผลงานการแสดง > คอนเสิร์ต

คอนเสิร์ต Tata Special Concert ตอน I Love You (รับเชิญ) (26 สิงหาคม 2538)
คอนเสิร์ต Fluke Story (พฤศจิกายน 2539)
คอนเสิร์ต Mos-Tata & Friends (รับเชิญ) (15 กุมภาพันธ์ 2540)
คอนเสิร์ต Teens For Clean Air (5 ธันวาคม 2540)
ผลงานการแสดง > พิธีกร

| ปี พ> ศ. | รายการ | ออกอากาศ | คู่กับ | หมายเหตุ |
| --- | --- | --- | --- | --- |
| 2546 | คาราโอเกม | ช่อง 9 | เชษฐวุฒิ วัชรคุณ และ ธงธง มกจ๊ก |  |
| 25?? | คุยกับคิด |  |  |  |
| 256? - ปัจจุบัน | หนีเที่ยวกัน | ช่องเวิร์คพอยท์ | ณัฏฐินี เจียรวนนท์ |  |
| 2562 | FlukeLee Journey | ยูทูบเบอร์:FlukeLee | ณัฏฐินี เจียรวนนท์ |  |
| 2563 | ฟลุคลีโนเวท | ยูทูบเบอร์:FlukeLee | ณัฏฐินี เจียรวนนท์ |  |
ผลงานการแสดง > มิวสิควิดีโอ

| ปี พ> ศ. | เพลง | นักร้อง |
| --- | --- | --- |
| 2537 | คิดถึงเธอ | แร็พเตอร์ |
| 2538 | พรุ่งนี้ไม่สาย | ทาทา ยัง |
ผลงานการแสดง > พากย์เสียง

ภาพยนตร์การ์ตูน วอลต์ ดิสนีย์ Atlantis : The Lost Empire พากย์เป็น ไมโล
ภาพยนตร์การ์ตูน วอลต์ ดิสนีย์ Atlantis : Milo's Return พากย์เป็น ไมโล
รางวัล

รางวัลโทรทัศน์ทองคำ ครั้งที่ 12 ประจำปี พ.ศ. 2540 ดารานำชายดีเด่นจากละคร ดวงไฟในพายุ
รางวัลพระราชทานพระสุรัสวดี ครั้งที่ 23 ประจำปี พ.ศ. 2542 ตุ๊กตาเงินดาวรุ่งฝ่ายชายจากภาพยนตร์เรื่อง กำแพง
แหล่งข้อมูลอื่น

เกริกพล มัสยวาณิช ที่อินสตาแกรม
| ด ค กรางวัลโทรทัศน์ทองคำ สาขานักแสดงนำชายดีเด่น |
| --- | --- |
2529 – 2540:  ฉัตรชัย เปล่งพานิช (2529)  พิศาล อัครเศรณี (2530)  บิณฑ์ บรรลือฤทธิ์ (2531)  เสกสรร ชัยเจริญ (2532)  ธงไชย แมคอินไตย์ (2533)  โกวิท วัฒนกุล (2534)  วรุฒ วรธรรม (2535)  ธงไชย แมคอินไตย์ (2536)  ไพโรจน์ สังวริบุตร (2537)  พีท ทองเจือ (2538)  พงษ์พัฒน์ วชิรบรรจง (2539)  เกริกพล มัสยวาณิช (2540) 
2541 – 2551:  จักรกฤษณ์ อำมรัตน์ (2541)  อำพล ลำพูน (2542)  นพพล โกมารชุน (2543)  แอนดริว เกรกสัน (2544)  ธีรเดช วงศ์พัวพันธ์ (2545)  พงษ์พัฒน์ วชิรบรรจง (2546)  รวิชญ์ เทิดวงส์ (2547)  ธีรเดช วงศ์พัวพันธ์ (2548)  อธิชาติ ชุมนานนท์ (2549)  รางวัลพิเศษ : ผู้แสดงบทนำโดดเด่น นิรุตติ์ ศิริจรรยา (2549)  ชาตโยดม หิรัญยัษฐิติ (2550)  ธีรเดช วงศ์พัวพันธ์ (2551) 
2552 – 2562:  ธีรเดช วงศ์พัวพันธ์ (2552)  เจษฎาภรณ์ ผลดี (2553)  ภาคิน คำวิลัยศักดิ์ (2554)  อธิชาติ ชุมนานนท์ (2555)  ธนวรรธน์ วรรธนะภูติ (2556)  ณเดชน์ คูกิมิยะ (2557)  ณัฐวุฒิ สกิดใจ (2558)  ศิวัฒน์ โชติชัยชรินทร์ (2559)  ณเดชน์ คูกิมิยะ (2560)  ณเดชน์ คูกิมิยะ (2561)  มาริโอ้ เมาเร่อ (2562) 
2563 – 2573:  ศรราม เทพพิทักษ์ (2563)  ปริญ สุภารัตน์ (2564)  มาริโอ้ เมาเร่อ (2565)  จิรายุ ตั้งศรีสุข (2566)
โฟตอนมืด

อนุภาคพาหะแรงที่มีความเชื่อมโยงกับสสารมืด
โฟตอนมืด (อังกฤษ: dark photon) หรือเรียกอีกชื่อว่าโฟตอนซ่อนเร้น, โฟตอนหนัก, พาราโฟตอน หรือโฟตอนเปลี่ยว เป็นอนุภาคในสมมุติฐานที่อยู่ในกลุ่มฮิดเดนเซกเตอร์ โดยได้รับการนำเสนอให้เป็นพาหะแรงที่มีลักษณะคล้ายกับโฟตอนในทฤษฎีแม่เหล็กไฟฟ้า แต่มีความเชื่อมโยงกับสสารมืด ในสถานการณ์ที่เรียบง่ายที่สุดนั้นแรงชนิดใหม่นี้สามารถถูกเพิ่มเข้าโดยการขยายกลุ่มเกจของแบบจำลองมาตรฐานด้วยสมมาตรเกจแบบอาบีเลียน U(1) อันใหม่ อนุภาคเกจโบซอนที่มีค่าสปินเป็น 1 ตัวใหม่ดังกล่าวนี้ ซึ่งก็คือโฟตอนมืด สามารถจับคู่ (couple) แบบอ่อนกับอนุภาคที่มีประจุไฟฟ้าได้ผ่านการผสมทางจลน์ (kinetic mixing) กับโฟตอนธรรมดา ด้วยเหตุนี้จึงอาจถูกตรวจพบได้ นอกจากนี้ โฟตอนมืดยังสามารถมีปฏิสัมพันธ์กับแบบจำลองมาตรฐานได้หากเฟอร์มิออนบางตัวมีประจุภายใต้กลุ่มอาบีเลียนแบบใหม่นี้ อย่างไรก็ตาม การกำหนดการจัดเรียงของประจุที่เป็นไปได้จะถูกจำกัดด้วยข้อกำหนดด้านความสอดคล้อง เช่น การยกเลิกความผิดปกติ (anomaly cancellation) และข้อจำกัดที่มาจากเมทริกซ์ยูคาวะ (Yukawa matrices)
แรงจูงใจ

การสังเกตผลกระทบจากแรงโน้มถ่วงที่ไม่สามารถอธิบายได้ด้วยสสารที่มองเห็นเพียงอย่างเดียวได้บ่งชี้ถึงการมีอยู่ของสสารที่ไม่มี หรือมีปฏิสัมพันธ์อย่างอ่อนมากกับแรงพื้นฐานที่รู้จักในธรรมชาติ สสารมืดชนิดนี้เป็นตัวครองความหนาแน่นของสสารในเอกภพ แต่อนุภาคของมัน (หากมีอยู่จริง) ยังไม่สามารถตรวจจับได้ทั้งทางตรงและทางอ้อมจนถึงปัจจุบัน เมื่อพิจารณาโครงสร้างปฏิสัมพันธ์ที่หลากหลายของอนุภาคในแบบจำลองมาตรฐาน ซึ่งเป็นเพียงองค์ประกอบรองของเอกภพ จึงเป็นเรื่องสมเหตุสมผลที่จะทำให้นึกถึงพฤติกรรมการมีปฏิสัมพันธ์ที่คล้ายคลึงกันในกลุ่มดาร์กเซกเตอร์ (dark sector) อนุภาคโฟตอนมืดอาจเป็นส่วนหนึ่งของปฏิสัมพันธ์ระหว่างอนุภาคของสสารมืด และสามารถให้ข้อมูลเชิงลึกเกี่ยวกับการมีอยู่ของมันในลักษณะที่ไม่ผ่านแรงโน้มถ่วง (หรือที่เรียกว่าพอร์ทัลเวกเตอร์ - vector portal) โดยอาศัยการผสมทางจลน์ (kinetic mixing) กับโฟตอนในแบบจำลองมาตรฐาน
แรงจูงใจเพิ่มเติมสำหรับการค้นหาโฟตอนมืดมาจากความผิดปกติหลายประการที่สังเกตได้ในทางฟิสิกส์ดาราศาสตร์ (เช่น รังสีคอสมิก) ซึ่งอาจเกี่ยวข้องกับสสารมืดที่มีปฏิสัมพันธ์กับโฟตอนมืด
การประยุกต์ใช้โฟตอนมืดที่น่าสนใจที่สุดอาจเป็นการอธิบายความขัดแย้งระหว่างค่าที่วัดได้และค่าที่คำนวณได้ของโมเมนต์แม่เหล็กที่ผิดปกติของมิวออน ถึงแม้ว่าการตีความที่ง่ายที่สุดของแนวคิดนี้จะขัดแย้งกับข้อมูลการทดลองอื่นในปัจจุบัน ความขัดแย้งนี้มักถูกมองว่าเป็นเบาะแสที่ต่อเนื่องสำหรับฟิสิกส์ที่อยู่นอกเหนือแบบจำลองมาตรฐาน และควรถูกอธิบายโดยแบบจำลองฟิสิกส์ใหม่แบบทั่วไป นอกจากผลกระทบต่อแม่เหล็กไฟฟ้าผ่านการผสมทางจลน์และปฏิสัมพันธ์ที่อาจเกิดขึ้นกับอนุภาคของสสารมืดแล้ว โฟตอนมืด (หากมีมวล) ยังสามารถมีบทบาทเป็นตัวเลือกของสสารมืดเองได้อีกด้วย ซึ่งเป็นไปได้ในทางทฤษฎีผ่านกลไกการเยื้องศูนย์ (misalignment mechanism)
ทฤษฎี

การเพิ่มเซกเตอร์ที่มีโฟตอนมืดเข้าไปในลากรานจ์ (Lagrangian) ของแบบจำลองมาตรฐานสามารถทำได้อย่างตรงไปตรงมาและเรียบง่ายด้วยการนำสนามเกจ U(1) แบบใหม่เพิ่มเข้าไป รายละเอียดของปฏิสัมพันธ์ระหว่างสนามใหม่นี้ ซึ่งเป็นเนื้อหาของอนุภาคใหม่ที่อาจมีอยู่ (เช่น ดิแรคเฟอร์มิออนสำหรับสสารมืด) และอนุภาคในแบบจำลองมาตรฐานนั้น แทบจะถูกจำกัดเพียงแค่ความคิดสร้างสรรค์ของนักทฤษฎีและข้อจำกัดที่มีอยู่แล้วในการจับคู่บางประเภท แบบจำลองพื้นฐานที่ได้รับความนิยมมากที่สุดนั้นอาจจะเป็นแบบจำลองที่เกี่ยวกับสมมาตรเกจ U(1) แบบใหม่ที่ถูกทำลาย (broken) และการผสมทางจลน์ ระหว่างสนามโฟตอนมืด  A^{\prime } และสนามไฮเปอร์ชาร์จของแบบจำลองมาตรฐาน (Standard Model hypercharge fields) ตัวดำเนินการที่ใช้คือ  F_{\mu \nu }^{\prime }B^{\mu \nu } ซึ่ง  F_{\mu \nu }^{\prime } เป็นเทนเซอร์ความแข็งแรงของสนาม (field strength tensor) ของสนามโฟตอนมืด และ  B^{\mu \nu } แทนเทนเซอร์ความแข็งแรงของสนามไฮเปอร์ชาร์จของแบบจำลองมาตรฐาน พจน์นี้จะเกิดขึ้นตามธรรมชาติเมื่อเขียนพจน์ทั้งหมดที่อนุญาตโดยสมมาตรเกจลงไป ซึ่งหลังจากการทำลายสมมาตรแม่เหล็กไฟฟ้าอย่างอ่อน (electroweak symmetry breaking) และการทำให้พจน์ที่มีเทนเซอร์ความแข็งแรงของสนาม (kinetic terms) เป็นแนวทแยงด้วยการนิยามสนามใหม่ พจน์ที่เกี่ยวข้องในลากรานจ์จะเป็น {\mathcal {L}}\supset -{\frac {1}{4}}F^{\prime \mu \nu }F_{\mu \nu }^{\prime }+{\frac {1}{2}}m_{A^{\prime }}^{2}A^{\prime \mu }A_{\mu }^{\prime }+\epsilon eA^{\prime \mu }J_{\mu }^{EM}โดยที่  m_{A^{\prime }} เป็นมวลของโฟตอนมืด (ในกรณีนี้สามารถมองได้ว่าถูกสร้างขึ้นโดยกลไกของฮิกส์หรือสตึคเคลเบิร์ก - Stueckelberg mechanism),  \epsilon  เป็นพารามิเตอร์ที่อธิบายความแรงของการผสมทางจลน์ และ  J_{\mu }^{EM} แทนกระแสแม่เหล็กไฟฟ้าพร้อมค่าการจับคู่ (coupling) ของมัน ซึ่งแทนด้วย  e ดังนั้นพารามิเตอร์พื้นฐานของแบบจำลองนี้จึงได้แก่มวลของโฟตอนมืดและความแรงของการผสมทางจลน์ แบบจำลองอื่น ๆ อาจเลือกให้สมมาตรเกจ U(1) แบบใหม่นี้ยังคงไม่ถูกทำลาย (unbroken) ส่งผลให้เกิดโฟตอนมืดที่ไม่มีมวลที่มีอันตรกิริยาระยะไกล การรวมดิแรคเฟอร์มิออนชนิดใหม่ในฐานะอนุภาคของสสารมืดในทฤษฎีนี้ทำได้อย่างไม่ซับซ้อน เพียงเพิ่มสมการดิแรคลงในทฤษฎีลากรานจ์ อย่างไรก็ตาม โฟตอนมืดที่ไม่มีมวลจะถูกแยกออกจากแบบจำลองมาตรฐานโดยสมบูรณ์และจะไม่มีผลกระทบเชิงทดลองด้วยตัวของมันเอง หากมีอนุภาคเพิ่มเติมในแบบจำลองที่เดิมทีมีอันตรกิริยากับโฟตอนมืด อนุภาคดังกล่าวจะกลายเป็นอนุภาคประจุเล็ก (millicharged particle) ซึ่งสามารถค้นหาได้โดยตรง
การทดลอง > การแปลงค่าโดยตรง

ตัวเลือกของโฟตอนมืดที่มีมวลซึ่งมีความแรงของการผสมทางจลน์เป็นค่า  \epsilon  อาจสามารถแปลงค่าไปเป็นโฟตอนของแบบจำลองมาตรฐานได้ ช่องว่างที่มีความถี่สั่นพ้องที่ปรับให้ตรงกับมวลของตัวเลือกโฟตอนมืดที่เป็นค่า  hf=m_{A^{\prime }}c^{2} สามารถใช้ในการดักจับโฟตอนที่เกิดขึ้นได้
วิธีหนึ่งในการตรวจจับการมีอยู่ของโฟตอนที่ส่งสัญญาณในช่องว่างนี้คือการขยายสนามในช่องว่างด้วยตัวขยายสัญญาณที่มีข้อจำกัดตามควอนตัม (quantum-limited amplifier) วิธีนี้เป็นที่แพร่หลายในการค้นหาสสารมืดแบบแอ็กซิออน อย่างไรก็ตาม การขยายสัญญาณเชิงเส้น (linear amplification) นั้นย่อมเป็นการยากที่จะเอาชนะสัญญาณรบกวนที่เกิดจากข้อจำกัดควอนตัมมาตรฐาน (standard quantum limit) และการค้นหาตัวเลือกที่จะมาเป็นโฟตอนมืดนั้นอาจมีเพียงประชากรในช่องว่างโดยเฉลี่ยน้อยกว่า 1 โฟตอน
ด้วยการนับจำนวนโฟตอนในช่องว่างได้ทำให้สามารถหลีกเลี่ยงข้อจำกัดควอนตัมได้ เทคนิคนี้ได้รับการสาธิตโดยนักวิจัยจากมหาวิทยาลัยชิคาโกร่วมกับเฟอร์มิแล็บ (Fermilab) การทดลองได้ตัดความเป็นไปได้ของตัวเลือกของโฟตอนมืดที่มีมวลประมาณ 24.86 ไมโครอิเล็กตรอนโวลต์ และ  \epsilon \geq 1.68\times 10^{-15} โดยใช้คิวบิตตัวนำยิ่งยวด (superconducting qubit) เพื่อวัดโฟตอนตัวเดิมซ้ำหลายครั้ง วิธีนี้ช่วยให้ความเร็วในการค้นหาเพิ่มขึ้นมากกว่า 1,000 เท่า เมื่อเทียบกับเทคนิคการขยายสัญญาณเชิงเส้นแบบดั้งเดิม
การทดลอง > การค้นหาด้วยเครื่องเร่งอนุภาค

สำหรับโฟตอนมืดที่มีมวลสูงกว่า 1 MeV ข้อจำกัดในปัจจุบันส่วนใหญ่ถูกกำหนดโดยการทดลองที่ใช้เครื่องเร่งอนุภาค โดยสมมติว่าโฟตอนมืดที่เกิดขึ้นจากการชนกันจะสลายตัวเป็นคู่โพซิตรอน-อิเล็กตรอนเป็นหลัก การทดลองจึงมุ่งค้นหาการเพิ่มขึ้นของคู่โพซิตรอน-อิเล็กตรอนที่อาจเกิดจากการสลายตัวของโฟตอนมืด ผลการทดลองในปัจจุบันโดยเฉลี่ยบ่งชี้ว่า อนุภาคในสมมุติฐานนี้ต้องมีปฏิสัมพันธ์กับอิเล็กตรอนที่อ่อนกว่าโฟตอนในแบบจำลองมาตรฐานอย่างน้อยพันเท่า
ในส่วนของรายละเอียดเพิ่มเติม สำหรับโฟตอนมืดที่มีมวลมากกว่ามวลของโปรตอน (ซึ่งมีมวลมากกว่า 1 GeV) ข้อจำกัดที่ดีที่สุดมักมาจากการทดลองในเครื่องชนอนุภาค แม้ว่าอุปกรณ์ทดลองหลายแห่งจะถูกนำมาใช้ในการค้นหาอนุภาคนี้ ตัวอย่างที่โดดเด่นได้แก่การทดลอง BaBar หรือการทดลอง LHCb และ CMS ที่เครื่องเร่งอนุภาค LHC สำหรับโฟตอนมืดที่มีมวลปานกลาง (ประมาณระหว่างมวลของอิเล็กตรอนและโปรตอน) ข้อจำกัดที่ดีที่สุดมักมาจากการทดลองแบบเป้าหมายคงที่ (fixed target experiments) ตัวอย่างเช่น การทดลองค้นหาโฟตอนหนัก (Heavy Photon Search - HPS) ที่เจฟเฟอร์สันแล็บ (Jefferson Lab) ซึ่งเป็นการยิงอิเล็กตรอนที่มีค่าพลังงานหลากหลายในช่วง GeV เข้าชนกับฟอยล์ทังสเตนเพื่อค้นหาอนุภาคนี้
ข้อจำกัดบนพารามิเตอร์ของการผสมทางจลน์ของโฟตอนมืด
โดม สิงห์โมฬี

| โดม สิงห์โมฬี |
| --- | --- |
ชื่อเกิด: 7 พฤศจิกายน พ.ศ. 2475 (92 ปี)
อาชีพ: นักแสดง  •  นายช่าง
โดม สิงห์โมฬี มีชื่อ-สกุลจริงว่า อุดม เกตุแก้ว ต่อมาเปลี่ยนชื่อเป็น มนตรี (ชื่อเล่นที่แท้จริงคือ ดม) เป็นอดีตนักแสดงอาวุโสชาวไทย โด่งดังจากการรับบทสมเด็จพระพุฒาจารย์ (โต พรหมรังสี) ในภาพยนตร์เรื่องนางนาก (2542)
ประวัติและการศึกษา

โดม สิงห์โมฬี เกิดเมื่อวันที่ 7 พฤศจิกายน พ.ศ.2475 พื้นเพเป็นชาวจังหวัดธนบุรี ก่อนที่จะรวมเขตเข้ากับจังหวัดพระนคร เป็นกรุงเทพมหานคร,
เรียนจบจาก โรงเรียนช่างกลปทุมวัน (ปัจจุบันคือ สถาบันเทคโนโลยีปทุมวัน)
เข้าสู่วงการ

โดมเข้าสู่วงการบันเทิงตั้งแต่ประมาณปี พ.ศ. 2501 จากการเป็นนักแสดงตัวประกอบในภาพยนตร์เรื่อง สั่งอินทรีย์ขาวถล่มกรุง ต่อมาได้รับการชักชวนจาก ประมาณ ปลื้มสระไชย หรือ แป้น ปลื้มสระไชย นักแสดงดาวร้ายในยุคนั้นให้ไปแสดงภาพยนตร์โทรทัศน์เรื่อง ห้องสีชมพู ในปี พ.ศ. 2512 ตามด้วยเรื่อง มะกอกสามตะกร้า และสี่แคว จากนั้นจึงได้แสดงภาพยนตร์เรื่องแรกคือเรื่อง อีสาวบ้านไร่ ในปี พ.ศ. 2513 ตามด้วยภาพยนตร์เรื่อง สื่อกามเทพ ในปี พ.ศ. 2514 จากนั้นจึงมีผลงานเรื่อยมาจนถึงปี พ.ศ. 2530 โดยภาพยนตร์เรื่องสุดท้ายคือเรื่อง ฆ่าปิดปาก ต่อมาในปี พ.ศ. 2542 จึงได้รับการติดต่อจากอุ๋ย-นนทรีย์ นิมิบุตร ให้กลับมาแสดงภาพยนตร์เรื่องนางนาก ในบทสมเด็จพระพุฒาจารย์ (โต พรหมรังสี) จากนั้นก็ได้กลับมารับบท สมเด็จโต อีกครั้งในเวอร์ชั่นละครในปีถัดมา
ผลงานภาพยนตร์

2513 อีสาวบ้านไร่
2514 ลูกยอด รับบท เกรียงศักดิ์
2514 สื่อกามเทพ
2514 มันมากับความมืด
2515 สวนสน รับบท มนัส
2515 ไอ้แกละเพื่อนรัก
2516 ขอบฟ้าเขาเขียว
2516 หมอกฟ้า รับบท ชิงชัย
2516 แหวนทองเหลือง
2517 ทุ่งใหญ่อินทนนท์
2517 รอยมลทิน
2517 ใครจะร้องไห้เพื่อฉัน
2517 คู่หู
2517 คมเคียว
2517 ก้องตะวัน รับบท โดม
2517 โสมสลัว
2517 ประทีปอธิษฐาน
2518 ตะวันตกดิน
2518 ไอ้เหล็กไหล รับบท ร.ต.อ.ปกาศิต
2518 นายอำเภอใจเพชร
2518 ปล้นครั้งสุดท้าย
2518 ผมไม่อยากเป็นพันโท
2518 ระห่ำลำหัก
2518 นักเลงป่าสัก รับบท โหด
2519 เผาขน
2519 ไอ้ทองแดง
2519 ชุมแพ รับบท แลง
2519 เสือ 4 แคว รับบท เสือยม
2519 เพลิงทรนง
2519 นางงูเห่า
2519 จ่าทมิฬ รับบท บังดุน
2519 ชาติอาชาไนย
2519 ใครใหญ่ใครอยู่ รับบท เมฆ โมขศักดิ์
2519 ลูกเมียเช่า
2519 แสบ รับบท พ่อเลี้ยง
2519 ไอ้เพชร
2519 เพศสัมพันธ์อันตราย
2519 ไอ้แมงดา
2519 ภัยมืด
2520 เมียรายเดือน
2520 ปล้นอเมริกา รับบท ไอ้เภา
2520 บินเดี่ยว
2520 รุกฆาต รับบท เมฆ อัยรา
2520 ศาลปืน
2520 กำนันเหี้ยม
2520 ศึก 5 เสือ
2520 พ่อตาปืนโต
2520 12 สิงห์สยาม
2520 ทางเสือผ่าน รับบท กลิ่น
2520 สิงห์สลาตัน
2520 ลุยแหลก
2520 มันทะลุฟ้า
2521 7 อาถรรพณ์ รับบท โทน
2521 นักเลงกตัญญู
2521 จ่ากำแพงดิน รับบท ปลัดทนง
2521 เขาใหญ่
2521 ข้ามาคนเดียว
2521 อาณาจักรนักเลง
2521 หมัดปืนไว รับบท ร.ต.อ. โรมรัน
2522 เจ้าพ่อมหาหิน รับบท เสือดำ
2522 ถล่มจอมอิทธิพล
2522 ผานกเค้า
2522 สู้สั่งเมือง
2523 ขวางทางปืน
2523 นรกสาว รับบท พันทาง
2523 ตามล่า
2524 ยอดหญิงผู้ยิ่งใหญ่
2524 จอมตะบัน
2525 ดาวพระเสาร์ รับบท กำนันยอด
2525 จ้าวนักเลงปืน
2525 นายอำเภอไข่ดาว
2525 เพชรตัดหยก รับบท อามอ
2525 ไอ้ผาง ร.ฟ.ท.
2525 มันมาจากโลกันต์
2526 ไอ้ ป. 4 ไม่มีเส้น
2526 พยัคฆ์ยี่เก
2526 นักเลงมหาหิน
2526 ผู้ยิ่งใหญ่ทั้ง 9
2526 พิษรัก
2526 เพื่อนแพง รับบท พิศ
2527 ข้ามากับพระ รับบท เสี่ยกิจ
2527 คาดเชือก
2527 มือเหนือเมฆ รับบท จ่าฉ่ำ
2527 ยันต์สู้ปืน รับบท น้าสิงห์
2528 ทับทิมโทน
2528 นักเลงสิบล้อ
2528 คนดีที่บ้านด่าน
2528 ปลัดเพชรบ่อพลอย
2528 ไอ้หนูภูธร รับบท กำนันฉาย
2529 สิงห์ต้องสู้
2529 เหมือนฟ้ายังมีเชียน
2529 สิงห์ตีนสั่ง
2530 ตะวันเพลิง
2530 ฆ่าปิดปาก
2542 นางนาก รับบท สมเด็จพระพุฒาจารย์ (โต พรหมรังสี)
2549 สมเด็จโต รับบท สมเด็จพระพุฒาจารย์ (โต พรหมรังสี) แสดงร่วมกับ พงษ์สิทธิ์ คำภีร์
ละคร

2543 แม่นากพระโขนง ช่อง 3
2544 แม่โขง ช่อง 7
2545 แม่ยายที่รัก ช่อง 3
2545 พระจันทร์แดง ช่อง  3
2551 สู่ฝันนิรันดร ช่อง 3 (รับเชิญ)
เทียนจู๋

แผนที่ประวัติศาสตร์ที่อิงตามคำอธิบายใน บันทึกภูมิภาคตะวันตกแห่งต้าถัง โดยเสวียนจั้ง (รวมอยู่ในหนังสือ "The Ancient Geography of India" (1871) ของ อเล็กซานเดอร์ คันนิงแฮม) C, N, E, S และ W ในแผนภาพแสดงพื้นที่โดยประมาณของอินเดียตอนกลาง อินเดียตอนเหนือ อินเดียตะวันออก อินเดียตอนใต้ และอินเดียตะวันตก โดยเส้นสีแดงระบุเส้นทางการเดินทางของเสวียนจั้ง
เทียนจู๋ หรือ เท็นจิกุ (จีน: 天竺; พินอิน: tiānzhú, ญี่ปุ่น: てんじく; โรมาจิ: tenjiku) เป็นชื่อเรียกเก่าของอินเดีย ที่ใช้ในเขตวัฒนธรรมเอเชียตะวันออก เช่น จีน และ ญี่ปุ่น อย่างไรก็ตาม คำนี้ที่ใช้ในประวัติศาสตร์ญี่ปุ่นอาจไม่ได้หมายความถึงอินเดียหรือพื้นที่โดยรอบเสมอไป แต่บางครั้งใช้เรียกพื้นที่ที่อยู่ห่างไกลกว่าจีนอย่างคลุมเครือ และบางครั้งก็หมายถึงโลกในตำนานหรือในจินตนาการอีกด้วย
ความเป็นมา

ชาวจีนเริ่มได้รับความรู้เกี่ยวกับอินเดียผ่านบันทึกการสำรวจเอเชียกลางของ จาง เชียน และในบันทึกประวัติศาสตร์ สื่อจี้ ของซือหม่า เชียน นั้นอินเดียถูกเรียกว่า 身毒 ซึ่งปัจจุบันอาจอ่านว่า เจวียนตู๋ (Juāndú) หรือ เยวียนตู๋ (Yuāndú) ส่วนชื่อเทียนจู๋ (天竺) ได้ปรากฏใน โฮ่วฮั่นซู นอกจากนี้ยังมีการเขียนชื่อเรียกว่า เทียนตู่ (天篤) ด้วย
ที่มาของชื่อเรียกนี้ไม่เป็นที่สรุปแน่ชัดแต่คาดว่าน่าจะถอดเสียงมาจากชื่อแม่น้ำสินธุ เช่นเดียวกับที่มาของคำว่า "อินเดีย"
คำยืมภาษากวางตุ้งในภาษาไทย

โจ๊ก เป็นตัวอย่างของคำภาษากวางตุ้งที่ใช้ทั่วไปในภาษาไทย
ในภาษาไทยมีการใช้คำศัพท์ที่มีที่มาจากภาษากวางตุ้งอยู่จำนวนหนึ่ง เนื่องจากมีชาวจีนกวางตุ้งอยู่ในไทยจำนวนหนึ่ง นอกจากนี้ยังเนื่องมาจากอิทธิพลของภาษากวางตุ้งในสมัยใหม่อีกด้วย
หน้านี้ทำการรวบรวมคำศัพท์ที่เป็นคำยืมมาจากภาษากวางตุ้ง อย่างไรก็ตาม มีบางส่วนที่ยังไม่เป็นที่สรุปที่มาแน่ชัดหรือเป็นไปได้ว่าอาจมีที่มาจากภาษาจีนถิ่นอื่นที่ใกล้เคียงด้วยเช่นกัน
คำอ่านกำกับในที่นี้ยึดตามภาษากวางตุ้งมาตรฐานสำเนียงกว่างโจว อย่างไรก็ตามยังมีบางส่วนที่อาจมาจากภาษากวางตุ้งเซย์ยับ ซึ่งมีความแตกต่างไปเล็กน้อย
รายการคำศัพท์

| คำศัพท์ | อักษรจีน> ตัวเต็ม | อักษรจีน> ตัวย่อ | คำอ่าน> ยฺหวิดเพ็ง | คำอ่าน> ถอดเสียง | หมายเหตุ |
| --- | --- | --- | --- | --- | --- |
| กั๊ก | 革 | 革 | gaak3 | กาก | ในคำว่า "เสื้อกั๊ก" |
| เคาหยก | 扣肉 | 扣肉 | kau3 juk6 | เคาหยก |  |
| งิ้ว | 優 | 优 | jau1 | เย้า | บ้างก็ว่าคำนี้มาจากภาษากวางตุ้งเซย์ยับ แต่ที่มาของคำที่จริงแล้วยังไม่เป็นที่แน่ชัด |
| เจ๋ง | 正 | 正 | zeng3 | แจง | คำนี้ในภาษาจีนส่วนใหญ่หมายถึง "ถูกต้อง" แต่มีการใช้ในความหมายว่า "ดีเยี่ยม" เฉพาะในภาษากวางตุ้ง |
| โจ๊ก | 粥 | 粥 | zuk1 | จ๊ก |  |
| ชา | 茶 | 茶 | caa4 | ฉ่า |  |
| ติ่มซำ | 點心 | 点心 | dim2 sam1 | ติ๋มซั้ม |  |
| ไต๋ | 底 | 底 | dai2 | ไต๋ | ความหมายเดิมในภาษาจีนหมายถึง "ไต้ก้น" |
| ไต้ฝุ่น | 大風 | 大风 | daai6 fung1 | ต่ายฟ้ง | ที่มาของคำนี้ยังเป็นที่ถกเถียง |
| ปักกิ่ง | 北京 | 北京 | bak1 ging1 | ปั๊กเก๊ง |  |
| ปาท่องโก๋ | 白糖糕 | 白糖糕 | baak6 tong4 gou1 | ปากถ่องโก๊ว | ชื่อเรียกนี้มาจากความเข้าใจผิด เดิมทีชื่อนี้ใช้เรียกขนมน้ำตาลทรายขาว |
| ม่อง | 亡 | 亡 | mong4 | หม่อง | หมายถึงตาย เช่น "ซี้ม่องเท่ง" |
| ลิ้นจี่ | 荔枝 | 荔枝 | lai6 zi1 | ไหล่จี๊ |  |
| หยก | 玉 | 玉 | juk6 | หยก |  |
| หยำฉ่า | 飲茶 | 饮茶 | jam2 caa4 | หยัมฉ่า | ความหมายเดิมในภาษากวางตุ้งหมายถึงธรรมเนียมการดื่มชาคู่กับกินติ่มซำ ชื่อตัวละครในดรากอนบอล หยำฉา ก็มีที่มาเดียวกัน |
| เย็นตาโฟ | 釀豆腐 | 酿豆腐 | joeng6 dau6 fu6 | เหยิ่งเต่าฝู่ | บ้างก็ว่ามาจากภาษาฮากกา ซึ่งอ่านว่า "งย้องแท้วฟู้" (ngiong theu fu) |
| ฮะเก๋า | 蝦餃 | 虾饺 | haa1 gaau2 | ฮ้าก๋าว |  |
ดูเพิ่ม

ยฺหวิดเพ็ง
คำยืมภาษาฮกเกี้ยนในภาษาไทย
คำยืมภาษาแต้จิ๋วในภาษาไทย
ดนตรีสมัยคลาสสิก

ระวังสับสนกับ ดนตรีคลาสสิก
สมัยคลาสสิก (อังกฤษ: Classical period) เป็นยุคของดนตรีระหว่าง ค.ศ. 1750-1820 ดนตรีมีการเปิดกว้างสู่ประชาชนเป็นดนตรีนอกโบสถ์ (secular music) มากขึ้น ดนตรีสมัยคลาสสิกมีลักษณะความเป็นจริง มีความสมดุล และชัดเจนในรูปแบบ ในยุคนี้ดนตรีบรรเลงมีความเด่นกว่าเพลงร้อง ดนตรีสมัยคลาสสิกเป็นดนตรีบริสุทธิ์ (absolute music) คือ ดนตรีที่ไม่มีจินตนาการอยู่เบื้องหลัง ไม่มีบทกวีประกอบ เป็นดนตรีที่มีแต่เสียงดนตรีบริสุทธิ์ ตรงข้ามกับดนตรีในสมัยโรแมนติกที่เป็นดนตรีพรรณนา (program music) คือดนตรีที่มีเรื่องราว ยุคนี้มีกรุงเวียนนาของออสเตรียเป็นศูนย์กลางของดนตรี
ลักษณะดนตรีสมัยคลาสสิก

ในสมัยคลาสสิกเลิกนิยมการสอดประสานของทำนอง (counterpoint) แต่หันมานิยมการใส่เสียงประสานแบบสหศัพท์ (homophony) คือการเน้นทำนองหลักเพียงแนวเดียว โดยมีแนวเสียงอื่นประสานให้ทำนองไพเราะมากขึ้น มีแนวประสานเป็นคอร์ดหรืออาร์เปจโจ (arpeggio) หลายแนวที่มีจังหวะคล้ายก้น โดยเลิกใช้แนวเบสต่อเนื่อง (basso continuo) และความสำคัญของการด้นสดหรือการแสดงเชิงปฏิภาณ (improvisation) เริ่มหมดไปในยุคนี้ เพราะดนตรีส่วนมากมีการเขียนเสียงประสานครบถ้วน คีตกวีจะระบุวิธีการบรรเลงอย่างชัดเจน
เกิดบทเพลงลักษณะใหม่  ๆ ขึ้นในยุคนี้ คือ ซิมโฟนี คอนแชร์โต และโซนาตา ลักษณะการผสมวงมีกำหนดแน่นอนว่าเป็นวงเล็กหรือวงใหญ่  คือเป็นวงดนตรีเชมเบอร์หรือวงออร์เคสตรา เพลงบรรเลงนิยมประพันธ์กันมากขึ้น เพลงร้องยังคงมีการประพันธ์อยู่เช่นเดิม อุปรากรเป็นที่นิยมชมกันมาก ผู้ประพันธ์หลายคนจึงประพันธ์แต่อุปรากรเป็นส่วนใหญ่ ลักษณะของโอเปร่าในยุคนี้จะเน้นเรื่องศิลปะการแสดงมากขึ้น มิใช่เน้นเพียงการร้องเท่านั้น
เครื่องดนตรีในยุคนี้ได้รับการพัฒนามากขึ้น ในวงออร์เคสตรามีการใช้เครื่องดนตรีครบทุกประเภท การใช้เครื่องดนตรีในสมัยคลาสสิกจะพบว่าใช้เปียโนเป็นส่วนมาก ไม่ค่อยมีการใช้ฮาร์ปซิคอร์ดอีก ในช่วงปลายคริสต์ศตวรรษที่ 19 มีการใช้เครื่องคลาริเน็ต ฟลูต และบาสซูน
คีตกวี

คริสท็อฟ วิลลีบัลท์ กลุค
ฟรันทซ์ โยเซ็ฟ ไฮเดิน
ว็อล์ฟกัง อมาเดอุส โมทซาร์ท
ลูทวิช ฟัน เบทโฮเฟิน
บทประพันธ์ที่สำคัญในสมัยคลาสสิก

Orfeo and Eurydice - กลุค
Symphony No.104 - ไฮเดิน
The Creation (Oratorio) - ไฮเดิน
String Quartet in G Major, Op.64 No.4 - ไฮเดิน
Symphony No.41 in C Major "Jupiter" K.551 - โมทซาร์ท
Piano Concerto in C Major, K.467 - โมทซาร์ท
String Quartet in G Major, K.387 - โมทซาร์ท
The Marriage of Figaro (Opera) - โมทซาร์ท
Don Giovanni (Opera) - โมทซาร์ท
Thr Magic Flute (Opera) - โมทซาร์ท
Requiem Mass, K.626 - โมทซาร์ท
Piano Sonata in C Major, Op.2 No.3 - เบทโฮเฟิน
Symphony No.1,2 - เบทโฮเฟิน
Sonata in D Major, K.119 - สกาลัตตี
Concerto for Harpsichord or Piano and Strings in E-flat Major, Op.7 No.5 - บัค
Canon in D - พัคเค็ลเบิล
ดูเพิ่ม

ดนตรีคลาสสิก
| ด ค กดนตรี |
| --- | --- |
ประวัติ:  ดนตรีสมัยบาโรก  ดนตรีสมัยคลาสสิก  ดนตรีสมัยโรแมนติก  เพลงสมัยนิยม 
ทฤษฎี การประพันธ์:  แนวเพลง  คีตกวี 
การศึกษา:  มานุษยดนตรีวิทยา 
การผลิต:  นักดนตรี  การแสดง  วาทยกร  เนื้อเพลง  เพลง  ซิงเกิล  หน้าเอและหน้าบี  อีพี  คัฟเวอร์  รีมิกซ์  อัลบั้ม รวมเพลง  บันทึกการแสดงสด  สตูดิโอ  รีมิกซ์  ค่ายเพลง  โปรดิวเซอร์เพลง  แซมพลิง  เทคโนโลยีดนตรี 
รายชื่อ:  รายชื่อเครื่องดนตรี 
ดูเพิ่ม:  เครื่องดนตรี  เทศกาลดนตรี  ดนตรีบำบัด 
 หมวดหมู่  สถานีย่อย